stanford-oval/wikipedia huggingface dataset:
Guinea Pig (elokuvasarja)
The Devil's Experiment

Ensimmäinen Guinea Pig -elokuva oli Za ginipiggu: Akuma no jikken (1985). Elokuvassa joukko miehiä kidnappaa naisen ja kiduttaa tätä monella eri tavalla. Päiviä kestävien kidutussessioiden jälkeen miehet tappavat naisen.
Flower of Flesh and Blood

Toinen elokuva oli Za ginipiggu 2: Chiniku no hana (1985). Siinä samuraiksi pukeutunut mies huumaa naisen, joka sitten joutuu miehen leikkuupöydälle.
Nähtyään osan elokuvasta näyttelijä Charlie Sheen uskoi, että elokuvassa näytetty murha oli aito, joten hän otti yhteyttä MPAA:han, joka sitten otti yhteyttä FBI:hin. FBI-agentti Dan Codling kertoi, että FBI ja Japanin viranomaiset jo tutkivat elokuvantekijöitä, jotka pakotettiin todistamaan, että erikoistehosteet eivät olleet aitoja (aivan kuten italialainen elokuvaohjaaja Ruggero Deodato joutui tekemään elokuvansa Cannibal Holocaustin kanssa). Skinny Puppy -niminen bändi teki laulun ”The Mourn” löydettyään elokuvan ja uskoen sen tapahtumiin. Kun he myöhemmin tajusivat, että tapahtumat eivät olleet aitoja, he käyttivät pätkiä elokuvasta live-esiintymisissään.
Flower of Flesh and Blood oli Tsutomu Miyazakin suosikki sarjan viidestä elokuvasta ja se, josta Miyazaki sai eniten vaikutteita rikoksiinsa.
He Never Dies

Kolmannessa elokuvassa, Za ginipiggu 3: Senritsu! Shinanai otoko (1986), mies huomaa yrittäessään itsemurhaa, että ei tunne kipua, ja myöhemmin tajuaa, ettei pysty kuolemaan, vaikka kuinka yrittäisi.
Mermaid in a Manhole

Hideshi Hinon mangaan perustuva ja mangakan itsensä ohjaama Za ginipiggu 4: Manhoru no naka no ningyo (1988) kertoo maalarista, joka yrittää toipua vaimonsa kuolemasta ja joka löytää loukkaantuneen merenneidon Okinawan viemäreistä. Maalari vie merenneidon kotiinsa, jossa tämä alkaa vuotaa verta. Maalari käyttää merenneidon verta maalatakseen taulun.
Android of Notre Dame

Za ginipiggu 5: Notorudamu no andoroido (1988) kertoo tiedemiehestä, joka yrittää keksiä keinon parantaa sairaan sisarrnsa toisten ihmisten ruumiinosilla.
Devil Woman Doctor

Za ginipiggu 6: Peter no akuma no joi-san (1990) on tarina naistohtorista, jota esittää japanilainen transvestiitti Peter. Tohtori kiduttaa ja tappaa potilaansa.
Slaughter Special

Za ginipiggu 7: Zansatsu supeshyaru (1992) on sarjan seitsemäs ja viimeinen elokuva. Elokuva on oikeastaan vain joukko ”parhaita paloja”, joihin kuuluvat sarjan aiempien elokuvien järkyttävimmät kohtaukset.
Aiheesta muualla

Sakari Määttä & Jari Mustonen: Za ginipiggu: Elitistin marsukatsaus  17.11.2008. Elitisti.
Aleksandr N. Abramov

Jitzhak Ben-Zvi ja Abramov (oikealla) vuonna 1953.
Aleksandr Nikititš Abramov (ven. Алекса́ндр Ники́тич Абра́мов; 1905–1973) oli neuvostoliittolainen diplomaatti. Hän toimi maansa ulkoministeriössä sekä lähettiläänä Suomessa vuosina 1946–1948, suurlähettiläänä Ruotsissa vuoteen 1953 ja sen jälkeen lähettiläänä ja suurlähettiläänä Israelissa. Alun perin Abramov oli leningradilainen historioitsija, joka tunsi hyvin Suomen asiat. Sivistyneisyytensä ja sosiaalisuutensa ansiosta hänen onnistui lyhyenä toimikautenaan luoda tiiviit suhteet moniin suomalaisiin. Abramovin toiminta oli huomattavaa tunnusteluissa, jotka hänen seuraajansa aikana johtivat YYA-sopimuksen syntymiseen.
| 0 | 1 | 2 | 3 |
| --- | --- | --- | --- |
|  | Edeltäjä: Pavel Orlov | Neuvostoliiton lähettiläs Suomessa 1946–1948 | Seuraaja: Grigori Savonenkov |
Alconan piirikunta

Alconan piirikunta  (engl. Alcona County) on Yhdysvaltojen Michiganin osavaltiossa sijaitseva piirikunta. Sen väkiluku oli 10 167 vuonna 2020. Piirikunnan hallintokeskus on Harrisvillen kaupunki. Piirikunta perustettiin vuonna 1840.
Aiheesta muualla

Kuvia tai muita tiedostoja aiheesta Alconan piirikunta Wikimedia Commonsissa
Alasatakunta

| Alasatakunta |
| --- | --- |

Päätoimittaja:  Mirja Linnemäki
Kotimaa:  Suomi
Ilmestymistiheys:  kahdesti viikossa
Kieli:  suomi
Aiheesta muualla
Kotisivu
Alasatakunta on  Euraan, Säkylään, Köyliöön Säkylässä, Lappiin Raumalla ja Yläneelle Pöytyällä leviävä, Eurassa ilmestyvä paikallislehti.  Se on Suomen suurin kahdesti viikossa ilmestyvä paikallislehti. Lehden levikki vuonna 2017 oli 9070.. Lehteä julkaisee Pyhäjärviseudun Paikallislehti Oy. Toimipisteet Alasatakunnalla on Eurassa ja Säkylässä. Lehti ilmestyy kaksi kertaa viikossa, tiistaisin ja torstaisin.
Historia

Alasatakunta perustettiin Eurassa joulukuussa 1949 Kunnallis-Sanomat -nimisenä. Nykyisen muotonsa Alasatakunta lehden nimi sai 1974. Säkyläläinen paikallislehti Pyhäjärviseutu yhdistettiin Alasatakuntaan huhtikuussa 2003.
Nimi

Nimen Alasatakunta alkuperä on historiallinen. Ala-Satakunta on alkuaan ollut historiallinen kihlakunta osana Satakunnan historiallista maakuntaa. Tämä alue on ollut nykyisen Alasatakunta-lehden levikkialuetta laajempi ja on käsittänyt pääosan Nykyisestä Satakunnan maakunnasta.
Sekä nimet Pyhäjärviseutu että Ala-Satakunta esiintyivät 2010-luvulla lehden levikkialueella  myös eräiden muiden yhteisöjen ja organisaatioiden nimissä.
Aiheesta muualla

Alasatakunta.fi
Acrenamburana

| Acrenamburana |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Amburanat Amburana
Laji::  acreana
Kaksiosainen nimi
 Amburana acreana  (Ducke) A.C.Sm. 
Synonyymit
 Torresea acreana Ducke 
Katso myös
   Acrenamburana Wikispeciesissä   Acrenamburana Commonsissa 
Infobox OKNimi-testi OKIUCN-testi OK: 
Acrenamburana (Amburana acreana) on hernekasvien (Fabaceae) heimoon ja amburanojen (Amburana) sukuun kuuluva kasvilaji. Se on kausivihantapuu, joka voi kasvaa korkeimmillaan 35 metriä korkeaksi. Runko voi kasvaa halkaisijaltaan noin metrin paksuiseksi.
Acrenamburana kasvaa sademetsässä usein jokien lähettyvillä alueilla, jotka eivät jää vuosittaisten tulvien alle. Acrenamburanaa kasvaa luonnossa Etelä-Amerikassa Brasilian, Bolivian ja Perun alueilla.
Käyttö

Acrenamburanaa on hakattu paljon siitä saatavan puutavaran vuoksi. Puuaineksen väri vaihtelee kellertävästä vaaleanruskeaan ja se on hienokuvioista. Puuaines tuoksuu ja maistuu vaniljalle. Puutavaraa käytetään muun muassa rakentamiseen, luksushuonekaluihin, sisustusmateriaalina sekä koristeellisiin puupinnoitteisiin.
Acrenamburanan siemenistä voidaan eristää vaniljantuoksuista eteeristä öljyä, jota käytetään parfyymeihin sekä saippuan, tupakan ja nuuskan tuoksu- ja makuaineena.
Aleksandr Oparin

Aleksandr Oparin 1970-luvulla.
Aleksander Ivanovitš Oparin (ven. Алекса́ндр Ива́нович Опа́рин) (2. maaliskuuta (J: 18. helmikuuta) 1894 – 21. huhtikuuta 1980) oli neuvostoliittolainen biokemisti, joka esitti teorioita elämän synnystä teoksessa 'Elämän synty'. Hän tutki myös sitä, miten kasvit ja kasvosolujen entsyymireaktiot käsittelevät ainetta. Hän osoitti, että monet ruoantuotannon prosessit perustuvat biokatalyysiin ja loi Neuvostoliiton teollisen biokemian perustan.
Oparin esitti 1900-luvun alkupuolella hypoteesin elämän synnystä.
Ahmad Fathi

Ahmad Fathi on Jemenin tunnetuimpia muusikoita. Hän laulaa, säveltää ja soittaa ud-luuttua.
1950-luvulla Al Hudaydahissa syntynyt Fathi on sittemmin muuttanut Egyptin pääkaupunkiin Kairoon. Hänellä on kuitenkin yhä läheiset siteet jemeniläiseen synnyinkaupunkiinsa, jossa hän vierailee vuosittain.
Fathi on julkaissut lukuisia albumeita, joista varhaisimman ollessaan 14-vuotias.
Goliyon Ki Raasleela Ram-Leela

| Goliyon Ki Raasleela Ram-Leela |
| --- | --- |

Ohjaaja:  Sanjay Leela Bhansali
Käsikirjoittaja:  Sanjay Leela Bhansali Siddharth-Garima Rutvik Oza
Perustuu:  William Shakespearen tragediaan Romeo ja Julia
Tuottaja:  Sanjay Leela Bhansali Chetan Deolekar Kishore Lulla Sandeep Singh
Säveltäjä:  Sanjay Leela Bhansali Monty Sharma
Kuvaaja:  Ravi Varman
Leikkaaja:  Rajesh G. Pandey
Pääosat:  Ranveer Singh Deepika Padukone
Valmistustiedot
Valmistusmaa:  Intia
Tuotantoyhtiö:  Bhansali Productions Eros International
Levittäjä:  Eros International
Ensi-ilta:  15. marraskuuta 2013
Kesto:  155 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Goliyon Ki Raasleela Ram-Leela, alkuperäiseltä nimeltään vain Ram-Leela, on vuonna 2013 ilmestynyt intialainen hindinkielinen romanttinen draamaelokuva, jonka on ohjannut Sanjay Leela Bhansali. Päärooleja näyttelevät Ranveer Singh ja Deepika Padukone. Elokuva perustuu William Shakespearen tragediaan Romeo ja Julia. Se sai ensi-iltansa 15. marraskuuta 2013 ja sai pääasiassa positiivisia arvosteluja kriitikoilta. Elokuva menestyi myös kaupallisesti hyvin.
Goliyon Ki Raasleela Ram-Leela voitti kolme Filmfare Awards -palkintoa: parhaasta naispääosasta, naissivuosasta ja koreografiasta. Lisäksi se voitti muun muassa neljä Screen Awards -palkintoa, mukaan lukien parhaasta naispääosasta.
Näyttelijät

| 0 | 1 | 2 |
| --- | --- | --- |
|  Ranveer Singh  | … |  Ram Rajadi   |
|  Deepika Padukone  | … |  Leela Sanera   |
|  Richa Chadda  | … |  Rasila   |
|  Supriya Pathak  | … |  Dhankor Baa   |
|  Homi Wadia  | … |  Radhu   |
|  Sharad Kelkar  | … |  Kanji   |
|  Gulshan Devaiah  | … |  Bhavani   |
|  Barkha Bisht  | … |  Kesar   |
|  Abhimanyu Singh  | … |  Meghji   |
|  Raza Murad  | … |  Sarpanch   |
|  Jamiel Khan  | … |  Vanka   |
|  Anshul Trivedi  | … |  Mandar   |
|  Tarun Anand  | … |  Ujjwal   |
|  Masood Akhtar  | … |  Pujalal   |
|  Mukesh Agrohari  | … |  Vallu   |
|  Faizan Khan  | … |  Goli   |
|  Priyanka Chopra  | … |  erikoisesiintyminen laulussa ”Ram Chahe Leela”   |
Soundtrack

Kaikki sävellykset Sanjay Leela Bhansali.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Ang Laga De” | Aditi Paul, Shail Hada | 5.27 |  |  |  |  |  |  |
| 2. | ”Dhoop” | Shreya Ghoshal | 3.36 |  |  |  |  |  |  |
| 3. | ”Ishqyaun Dhishqyaun” | Aditya Narayan | 4.51 |  |  |  |  |  |  |
| 4. | ”Laal Ishq” | Arijit Singh | 6.27 |  |  |  |  |  |  |
| 5. | ”Lahu Munh Lag Gaya” | Shail Hada | 5.00 |  |  |  |  |  |  |
| 6. | ”Mor Bani Thanghat Kare” | Osman Mir, Aditi Paul | 3.58 |  |  |  |  |  |  |
| 7. | ”Nagada Sang Dhol” | Shreya Ghoshal, Osman Mir | 4.33 |  |  |  |  |  |  |
| 8. | ”Poore Chand” | Shail Hada | 4.08 |  |  |  |  |  |  |
| 9. | ”Ram Chahe Leela” | Bhoomi Trivedi | 4.04 |  |  |  |  |  |  |
| 10. | ”Tattad Tattad” | Aditya Narayan | 4.58 |  |  |  |  |  |  |
| 11. | ”Bhai Bhai (Bhala Mori Rama)” | Arvind Vegda | 1.07 |  |  |  |  |  |  |
|  |  |  | 47.02 |  |  |  |  |  |  |
Vastaanotto

Box Office India julisti Goliyon Ki Raasleela Ram-Leelan ”hitiksi”.
Palkinnot

Filmfare Awards
Paras naispääosa – Deepika Padukone
Paras naissivuosa – Supriya Pathak Kapur
Paras koreografia – Sameer, Arsh Tanna – ”Lahu Muh Lag Gaya”
International Indian Film Academy Awards
Paras maskeeraus – Vikram Gaikwad
Paras lavastus – Wasiq Khan
Screen Awards
Paras naispääosa – Deepika Padukone
Suosituin naisnäyttelijä – Deepika Padukone (myös elokuvista Chennai Express ja Yeh Jawaani Hai Deewani)
Paras puvustus – Anju Modi, Maxima Basu
Paras lavastus – Wasiq Khan
Paras kuvaus – S. Ravi Varman
Apsara Film & Television Producers Guild Award
Paras lavastus – Wasiq Khan
Paras naislaulaja – Bhoomi Trivedi – ”Ram Chahe Leela”
Paras puvustus – Anju Modi, Maxima Basu
Paras negatiivinen rooli – Supriya Pathak Kapur
BIG Star Entertainment Awards
Viihdyttävin toimintaelokuva – Sanjay Leela Bhansali
Viihdyttävin naislaulaja – Bhoomi Trivedi – ”Ram Chahe Leela”
Viihdyttävin musiikki – Sanjay Leela Bhansali
Zee Cine Awards
Paras negatiivinen rooli – Supriya Pathak Kapur
Lions Gold Awards
Paras miesnäyttelijä – Ranveer Singh
Mirchi Music Awards
Vuoden tuleva naisvokalisti – Bhoomi Trivedi – ”Ram Chahe Leela”
Vuoden tuleva sanoittaja – Siddharth-Garima – ”Laal Ishq”
Aiheesta muualla

Goliyon Ki Raasleela Ram-Leela Internet Movie Databasessa (englanniksi)
Goliyon Ki Raasleela Ram-Leela AllMoviessa. (englanniksi)
Alcor Life Extension Foundation

Alcor Life Extension Foundation on vuonna 1972 perustettu, Yhdysvalloissa, Arizonan osavaltiossa Scottsdalessa, sijaitseva säätiö, joka tutkii ja suorittaa syväjäädytyksiä. Säätiön toiminta perustuu kertamaksuun, ja säätiön varoista kertyneen pääoman tuotolla toiminta pidetään käynnissä.
Vuoden 2013 elokuussa oli 117 henkilöä tai päätä kryosäilytystankeissa.
Aiheesta muualla

Alcorin kotisivut (englanniksi)
Ahlfors

Ahlfors on muun muassa seuraavien suomalaisten henkilöiden sukunimi:
Anselm Ahlfors (1897–1974), painija, olympiamitalisti
Axel Ahlfors (1874–1961), Teknillisen korkeakoulun professori
Bengt Ahlfors (s. 1937), teatteriohjaaja, kirjailija
Bo Ahlfors (1933–1999), toimittaja ja tietokirjailija
Fanny Ahlfors (1884–1947), kansanedustaja
Lars Ahlfors (1907–1996), matemaatikko, Helsingin yliopiston professori
Otto Ahlfors (s. 1994), pikajuoksija
Ulf Göran Ahlfors (1932–2017), psykiatri ja professori.
Muita

Staava Haavelinna, oik. Gustava Ahlfors (1866–1953), näyttelijä
Emil Perttilä, ent. Ahlfors (1875–1933), kirjailija ja poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Guy Verhofstadt

| Guy Verhofstadt |
| --- | --- |
 Verhofstadt vuonna 2021
Belgian pääministeri
 12.7.1999–20.3.2008  
Monarkki:  Albert II
Varapääministeri:  Laurette Onkelinx Didier Reynders
Edeltäjä:  Jean-Luc Dehaene
Seuraaja:  Yves Leterme
Euroopan parlamentin jäsen
 14.7.2009–  
Henkilötiedot
Syntynyt: 11. huhtikuuta 1953 (ikä 71)  Dendermonde, Belgia
Kansalaisuus:   belgialainen
Ammatti:  poliitikko
Puoliso:  Dominique Verkinderen
Lapset:  2
Tiedot
Puolue:   Belgia: Open Vld  EU: ALDE
 Nimikirjoitus
Aiheesta muualla
www.guyverhofstadt.eu
Guy Maurice Marie Louise Verhofstadt ( kuuntele ääntämys (ohje), s. 11. huhtikuuta 1953, Dendermonde) on belgialainen liberaalipoliitikko (Open Vld), Belgian entinen pääministeri ja Gentin entinen kaupunginvaltuutettu.
Tausta ja yksityiselämä

Verhofstadt on naimisissa laulaja Dominique Verkinderenin kanssa. Parilla on kaksi aikuista lasta. Belgialainen yhteiskuntafilosofi Dirk Verhofstadt on Guyn nuorempi veli.
Poliittinen ura

Lakitutkinnon suorittanut Guy Verhofstadt aloitti poliittisen uransa Willy De Clercqin avustajana 1977. De Clercq oli tuolloin PVV:n (Partij voor Vrijheid en Vooruitgang) puheenjohtaja. Verhofstadt tuli valituksi parlamenttiin 1985 ja pääsi saman tien myös Wilfried Martensin hallitukseen valtiovarainministeriksi ja varapääministeriksi. Verhofstadtin uudistusmieliset ajatukset taloudesta ja nuori ikä toivat hänelle liikanimen Baby-Thatcher. Vuonna 1991 hän yritti muodostaa ensimmäisen oman hallituksensa, mutta epäonnistui ja joutui oppositioon, jossa uudisti PVV-puolueen nykyiseksi VLD:ksi (Vlaamse Liberalen en Democraten).
Verhofstadtista tuli pääministeri ensimmäisen kerran 13. kesäkuuta 1999 pidettyjen liittovaltion parlamenttivaalien seurauksena. Hänen hallitukseensa tulivat mukaan liberaalit, sosialistit ja vihreät. Tämä "sateenkaarihallitus" oli ensimmäinen laatuaan Belgiassa. Seuraavissa 18. toukokuuta 2003 pidetyissä vaaleissa vaalivoiton saivat sosialistit ja liberaalit, jotka myös muodostivat Verhofstadtin toisen hallituksen.
Verhofstadt oli Saksan liittokansleri Gerhard Schröderin suosikki Euroopan komission johtoon, mutta Angela Merkel sai tehtävään oman suosikkinsa José Manuel Barroson.
10. kesäkuuta 2007 järjestettyjen vaalien jälkeen Verhofstadtin hallitus menetti enemmistönsä ja Verhofstadt jätti eronpyyntönsä kuninkaalle. Suurimmaksi puolueeksi nousi Yves Letermen johtama CD&V/N-VA-lista. Leterme ei kuitenkaan pystynyt muodostamaan hallitusta ja puolen vuoden pattitilanteen jälkeen kuningas Albert II nimitti Verhofstadtin väliaikaishallituksen johtoon. Ilmoituksensa mukaan Guy Verhofstadt väistyi sivuun, kun kuningas nimitti vihdoin Letermen pääministeriksi 20. maaliskuuta 2008.
Pääministeriytensä jälkeen Verhofstadt on jatkanut poliitikon uraa Euroopan parlamentin jäsenenä, joksi hänet valittiin vuoden 2009 Euroopan parlamentin vaaleissa. Hän toimii Euroopan liberaalidemokraattien liiton ryhmän puheenjohtajana.
Poliittinen ura > Poliittisia kantoja

Euroopan nykyisistä poliitikoista hän on yksi voimakkaimmin federaalista Euroopan unionia kannattavia.[lähde? ]
Vuonna 2017 Verhofstadt julkaisi mielipidekirjoituksen, jossa hän ilmaisi tukevansa Emmanuel Macronia Ranskan presidentinvaaleissa.
Kunnianosoituksia

Leopoldin ritarikunta (Belgia, 2008)
Kruunun ritarikunta (Belgia, 2007)
Dannebrogin ritarikunta (Tanska, 2002)
Valkoisen ruusun ritarikunta (Suomi, 2004)
Kunniaritarikunta (Kreikka, 2005)
Italian tasavallan ansioritarikunta (Italia, 1986)
Norjan kuninkaallinen ansioritarikunta (Norja, 2003)
Puolan tasavallan ansioritarikunta (Puola, 2004)
Isabella Katolilaisen ritarikunta (Espanja, 2000)
Pohjantähden ritarikunta (Ruotsi, 2001)
Lähde:
Aiheesta muualla

Kuvia tai muita tiedostoja aiheesta Guy Verhofstadt Wikimedia Commonsissa
Guy Verhofstadtin kotisivu
Guy Verhofstadt Euroopan parlamentin jäsenet. Euroopan parlamentti.
| 0 | 1 | 2 | 3 |
| --- | --- | --- | --- |
|  | Edeltäjä: Jean-Luc Dehaene | Belgian pääministeri 1999–2008 | Seuraaja: Yves Leterme |
Ahmad Joudeh

Ahmad Joudeh (s. 4. huhtikuuta 1990 Jarmukin pakolaisleiri) on balettitanssija, koreografi ja kansainvälisesti aktiivinen taiteilija Syyriasta. Hän muuttimilloin? Alankomaihin maan kansallisen balettiyhtiön avulla.
Al 'Aqabah

Kuvernementin sijainti kartalla
Al 'Aqabah (arab. محافظة العقبة‎) on yksi Jordanian kahdestatoista kuvernementista. Se sijaitsee maan lounaisosassa Punaiseenmereen kuuluvan Akabanlahden rannalla. Al 'Aqabah on Jordanian ainoa kuvernementti, jolla on rantaviivaa merelle, ja se onkin sijaintinsa vuoksi tärkeää aluetta Jordanian taloudelle, sillä suurin osa maan ulkomaankaupasta kulkee alueen läpi. Kuvernoraatin pinta-ala on 6 900 neliökilometriä ja se on kooltaan Jordanian neljänneksi suurin. Kuvernementin alueella asui vuonna 2008 yhteensä 127 500 ihmistä, ja sen pääkaupunki on noin 80 000 asukkaan Akaba.
Aiheesta muualla

Kuvia tai muita tiedostoja aiheesta Al 'Aqabah Wikimedia Commonsissa
Jordanian kuvernementit
Ajlun
Al 'Aqabah
Al Balqa'
Al Karak
Al Mafraq
Amman
At Tafilah
Az Zarqa
Irbid
Jarash
Ma'an
Madaba
Ahmad Fathi Sorour

Vladimir Putin ja Ahmad Fathi Sorour.
Ahmad Fathi Sorour (arab. أحمد فتحي سرور‎, ’Aḥmad Fatḥī Surūr; 9. heinäkuuta 1932 – 5. huhtikuuta 2024) oli egyptiläinen poliitikko. Hän toimi maansa parlamentin alahuoneen puheenjohtajana vuodesta 1990 vuoteen 2011.
Sorour oli varsinaiselta ammatiltaan juristi. Hänestä tuli vuonna 1959 Kairon yliopiston lakitiedekunnan professori, ja hän toimi tiedekunnan dekaanina vuosina 1983–1985. Hän oli maansa opetusministeri vuosina 1986–1990.
GP2-kausi 2011

Romain Grosjean (DAMS) voitti sarjan mestaruuden 2011.
GP2-kausi 2011 oli GP2-sarjan seitsemäs kausi. Sarjassa ajettiin ensimmäistä kertaa uudella Dallara GP2/11 -autolla aiemman GP2/08:n sijaan. Renkaat toimitti ensimmäistä kertaa GP2:siin Bridgestonen sijaan italialainen Pirelli.
Sarjan mestaruuden vei Romain Grosjean, joka varmisti sarjan mestaruuden Belgian pitkässä kilpailussa sijoittumalla kolmanneksi. Sarjan toiseksi sijoittui Luca Filippi ja kolmanneksi Jules Bianchi.
Tallit ja kuljettajat

| Talli | Nro | Kuljettaja | Kilpailut |
| --- | --- | --- | --- |
|  Rapax | 1 |  Fabio Leimer | Kaikki |
|  Rapax | 2 |  Julian Leal | Kaikki |
|  Barwa Addax Team | 3 |  Charles Pic | Kaikki |
|  Barwa Addax Team | 4 |  Giedo van der Garde | Kaikki |
|  Lotus ART | 5 |  Jules Bianchi | Kaikki |
|  Lotus ART | 6 |  Esteban Gutiérrez | Kaikki |
|  Racing Engineering | 7 |  Dani Clos | Kaikki |
|  Racing Engineering | 8 |  Christian Vietoris | 1, 4-9 |
|  Racing Engineering | 8 |  Álvaro Parente | 2-3 |
|  iSport International | 9 |  Sam Bird | Kaikki |
|  iSport International | 10 |  Marcus Ericsson | Kaikki |
|  DAMS | 11 |  Romain Grosjean | Kaikki |
|  DAMS | 12 |  Pål Varhaug | Kaikki |
|  Arden International | 14 |  Josef Král | Kaikki |
|  Arden International | 15 |  Jolyon Palmer | Kaikki |
|  Super Nova Racing | 16 |  Fairuz Fauzy | Kaikki |
|  Super Nova Racing | 17 |  Luca Filippi | 1-5 |
|  Super Nova Racing | 17 |  Adam Carroll | 6-9 |
|  Scuderia Coloni | 18 |  Michael Herck | Kaikki |
|  Scuderia Coloni | 19 |  Davide Rigon | 1 |
|  Scuderia Coloni | 19 |  Kevin Ceccon | 2-5 |
|  Scuderia Coloni | 19 |  Luca Filippi | 6-9 |
|  Trident Racing | 20 |  Rodolfo Gonzalez | Kaikki |
|  Trident Racing | 21 |  Stefano Coletti | 1-8 |
|  Trident Racing | 21 |  Stéphane Richelmi | 9 |
|  Ocean Racing Technology | 22 |  Kevin Mirocha | 1-7 |
|  Ocean Racing Technology | 22 |  Brendon Hartley | 8-9 |
|  Ocean Racing Technology | 23 |  Johnny Cecotto Jr | Kaikki |
|  Carlin | 24 |  Max Chilton | Kaikki |
|  Carlin | 25 |  Mihail Aljošin | 1-2, 7-8 |
|  Carlin | 25 |  Oliver Turvey | 3 |
|  Carlin | 25 |  Álvaro Parente | 4-6, 9 |
|  Caterham Team AirAsia | 26 |  Luiz Razia | Kaikki |
|  Caterham Team AirAsia | 27 |  Davide Valsecchi | Kaikki |
Tallimuutokset

DPR vetäytyi sarjasta kauden 2010 päätteeksi
Carlin ja Caterham Team AirAsia korvasivat DPR:n ja kesken kauden 2009 vetäytyneen Durangon
ART Grand Prix tekee yhteistyötä Group Lotuksen kanssa
Kuljettajamuutokset

Uudet kuljettajat
Esteban Gutiérrez: GP3 (ART Grand Prix) → Lotus ART
Jolyon Palmer: FIA Formula 2 → Arden International
Pål Varhaug: GP3 (Jenzer Motorsport) → DAMS
Julian Leal: World Series by Renault (International DracoRacing) → Rapax
Kevin Mirocha: Formula Renault 2.0 NEC → Ocean Racing Technology
Paluun tekevät kuljettajat
Mihail Aljošin: World Series by Renault (Carlin) → Carlin
Stefano Coletti: World Series by Renault (Comtec Racing) & GP3 (Tech 1 Racing) → Trident Racing
Fairuz Fauzy: Formula 1 (Lotus Racing testikuljettaja) → Super Nova Racing
Davide Rigon: Superleague Formula → Scuderia Coloni
Poistuneet kuljettajat
Sergio Pérez: Barwa Addax Team → Formula 1 (Sauber)
Pastor Maldonado: Rapax → Formula 1 (Williams)
Jérôme D'Ambrosio: DAMS → Formula 1 (Virgin)
Ho-Pin Tung: DAMS → IndyCar Dragon Racing
Alberto Valerio: Scuderia Coloni → Stock Car Brasil
Adrian Zaugg: Trident Racing → Auto GP
Tallia vaihtaneet kuljettajat
Michael Herck: DPR → Scuderia Coloni
Fabio Leimer: Ocean Racing Technology → Rapax
Charles Pic: Arden International → Barwa Addax Team
Sam Bird: ART Grand Prix → iSport International
Marcus Ericsson: Super Nova Racing → iSport International
Josef Král: Super Nova Racing → Arden International
Max Chilton: Ocean Racing Technology → Carlin
Rodolfo Gonzalez: Arden International → Trident Racing
Luiz Razia: Rapax → Team Air Asia
Davide Valsecchi: iSport International → Team Air Asia
Johnny Cecotto Jr: Trident Racing → Ocean Racing Technology
Kesken kauden vaihtuneet kuljettajat
Kevin Ceccon tuurasi Davide Rigonia Espanjan GP:stä Britannian GP:n asti Scuderia Colonilla.
Álvaro Parente tuurasi Christian Vietorista Espanjan GP:ssä ja Monacon GP:ssä Racing Engineering-tallissa.
Oliver Turvey tuurasi Mihail Aljošinia Monacon GP:ssä Carlin-tallissa.
Álvaro Parente tuurasi vielä Oliver Turveyä Euroopan GP:stä Saksan GP:n asti Carlin-tallissa.
Adam Carroll teki paluun GP2:een ja tuurasi Luca Filippiä Saksan GP:stä eteenpäin Super Nova Racing-tallissa.
Luca Filippi siirtyi tuuraamaan Kevin Cecconia Saksan GP:stä eteenpäin Scuderia Colonilla.
Brendon Hartley korvasi Kevin Mirochan Belgian GP:ssä Ocean Racing Technology-tallissa.
Stéphane Richelmi tuurasi Stefano Colettia Italian GP:ssä Trident Racing-tallissa.
Álvaro Parente tuurasi Mihail Aljošinia Italian GP:ssä Carlin-tallissa.